**A 2015. szeptember 8-i rendkívüli képviselő-testületi ülés határozatai**

**61 – 65**

**61/2015.(IX. 08.) számú határozat**

Rád Községi Önkormányzat Képviselő-testülete a 2015. szeptember 8-i rendkívüli képviselő-testületi ülés napirendjét az alábbiak szerint fogadja el:

1./ Izotóp Tájékoztató Ellenőrzési Társulás (ITET) Alapító Megállapodás elfogadása

Előterjesztő: Lieszkovszki Gábor polgármester

2./ Kivitelező kiválasztása közvilágítás bővítésére bekért árajánlatok alapján

Előterjesztő: Lieszkovszki Gábor polgármester

3./ Önkormányzati épületek szennyvízcsatorna hálózatra kötése és azzal járó egyéb munkák elszámolása

Előterjesztő: Lieszkovszki Gábor polgármester

Határidő: 2015. szeptember 8.

Felelős: Lieszkovszki Gábor polgármester

**62/2015.(IX. 08.) számú határozat**

Rád Községi Önkormányzat Képviselő-testülete az Izotóp Tájékoztató Ellenőrzési Társulás (ITET) alapítójaként a 19 oldal szöveggel, 6 melléklettel és 1 függelékkel előterjesztett Alapító Megállapodást elfogadja, amelynek aláírására hatalmazza fel a polgármestert. A képviselő-testület a Megállapodásban foglalt célkitűzéseket támogatja, a Megállapodásban számára foglalt feladatokat ellátja. Eleget tesz a közös költségviselési kötelezettségnek, a feladatokhoz rendelt Támogatási Alszerződéssel elfogadja a Támogatást, s azt a Támogatási Szerződésben és az Alszerződésben meghatározott célokra fordítja, felhasználásáról határidőre elszámol.

Határidő: 2015. szeptember 08. – 30.

Felelős: Lieszkovszki Gábor polgármester

**63/2015.(IX. 08.) számú határozat**

Rád Községi Önkormányzat Képviselő-testülete az Izotóp Tájékoztató Ellenőrzési Társulás Alapító Megállapodása 3.2.1. pontja alapján a polgármestert bízza meg, hogy a Társulásban az önkormányzatot képviselje. Akadályoztatása esetén a polgármestert az alpolgármester helyettesíti.

Határidő: 2015. szeptember 08. illetve Alapító Megállapodás aláírásától

Felelős: Lieszkovszki Gábor polgármester

**64/2015.(IX. 08.) számú határozat**

Rád Községi Önkormányzatképviselő-testülete a Rád község közvilágításának bővítésére benyújtott három árajánlat közül a Ré Studio Kft. (2132 Göd, Erzsébet u. 17.) nettó 2 109 823 Ft (kettő millió százkilencezer nyolcszázhuszonhárom forint) + Áfa = bruttó 2 679 475 Ft összegű árajánlatát fogadja el, és felhatalmazza a polgármestert, a Kiviteli szerződés megkötésére, aláírására.

Határidő: szerződés megkötésére 2015. szeptember 8. – 30.

Felelős: Lieszkovszki Gábor polgármester

**65/2015.(IX. 08.) számú határozat**

Rád Községi Önkormányzat Képviselő-testülete hozzájárul, az önkormányzati tulajdonban álló épületek szennyvízcsatorna hálózatra történő rákötése és ahhoz kapcsolódó munkák elvégzéséért az Wizler Aqua kft számára bruttó 1 104 900 Ft számla kifizetéséhez.

Határidő: 2015. szeptember 16.

Felelős: Lieszkovszki Gábor polgármester